google/wiki40b huggingface dataset:
Polyaromatický uhľovodík

Polyaromatické uhľovodíky (PAU alebo PAH z anglického polyaromatic hydrocarbons) sú skupinou aromatických uhľovodíkov s najmenej dvoma benzénovými jadrami, ktoré vznikajú prevažne pri nedokonalom spaľovaní.

Vlastnosti

Existujú stovky PAU, z ktorých mnohé sú mutagénne alebo karcinogénne. Najlepšie bol preskúmaný benzpyrén (BaP), ktorý môže byť vdýchnutý, ale vstupuje do tela aj v potrave alebo cez kožu. Expozícia BaP môže viesť k ohrozeniu zdravého vývoja plodu, vzniku rakoviny, podráždeniu až popáleniu kože.

Zdroje znečistenia PAU

Významnými zdrojmi znečistenia polyaromatickými uhľovodíkmi sú priemyselné podniky (chemičky, hute, elektrárne, teplárne), ale aj spaľovacie motory dopravných prostriedkov alebo individuálne vykurovanie. Vo vnútornom prostredí môžu byť významným zdrojom PAU cigaretový dym, sviečky a vonné tyčinky alebo tepelná úprava potravín (napr. grilovanie)
Tibava (obec)

Obyvateľstvo

Obyvatelia boli poväčšine poľnohospodári. Koncom 19. storočia postihlo dedinu vysťahovalectvo.

Pamiatky

Dominantou je rímskokatolícky kostol zo 14. storočia s renesančným epitafom a barokovými obrazmi.
Neďaleko obce sa nachádza Tibavský hrad – zrúcanina z 13. storočia (nachádza sa v katastrálnom území obce Podhoroď).
Staršie názvy obce: Tibova ves, Tiba, Tyba.
Umelecká beseda slovenská

Umelecká beseda slovenská je umelecký spolok so sídlom v Bratislave, pôsobiaci na Slovensku v rokoch 1921 – 1939, 1946 – 1949 a od roku 1990.
Spolok vznikol z iniciatívy strednej a mladej generácie slovenských umelcov. Združoval literárnych, výtvarných a hudobných umelcov s cieľom rozvoja národnej kultúry a česko-slovenských kultúrnych vzťahov. Jeho predsedom sa stal architekt Dušan Jurkovič. Na účely spolku bola v rokoch 1925 – 1926 postavená reprezentačná budova Umelecká beseda slovenská na Dostojevského rade č. 2 v Bratislave. V roku 1938 na 18. valnom zhromaždení bol spolok pod nátlakom predstaviteľov Slovenského štátu rozpustený a jeho majetok prešiel do vlastníctva novozaloženého Spolku slovenských výtvarníkov.
Činnosť Umeleckej besedy slovenskej sa obnovila v roku 1946 pod gesciou Umeleckej a vedeckej rady, pričom zároveň bol reštituovaný jej majetok. Predsedom spolku sa stal literárny teoretik Mikuláš Bakoš. V rokoch 1947 – 1948 spolok vydával dvojmesačník Umenie, ktorí redigovali divadelný teoretik Rudolf Mrlian a jazykovedec Matej Považaj. V priebehu komunistického februárového prevratu bol spolok podradený Ústrednému akčnému výboru slovenských kultúrnych pracovníkov. Postupne ju ale nahradila Umelecká a vedecká rada a ďalšie umelecké zväzy.
Napokon bola Umelecká beseda slovenská opätovne založená 25. apríla 1990.
Creedence Clearwater Revival

História

John Fogerty, Doug Clifford a Stu Cook (všetci sa narodili v roku 1945) sa spoznali na škole Portola Junior High School v El Cerrito v Kalifornii a začali spolu hrať inštrumentálne skladby a "juke boxové štandardy" pod názvom The Blue Velvets.
La Chapelle-Taillefert

Poloha

Obec má rozlohu 14,11 km². Najvyšší bod je položený 690 m n. m. a najnižší bod 462 m n. m.

Obyvateľstvo

Počet obyvateľov obce je 375 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arborétum Borová hora

História

30. marca v roku 1965 sa začali vysádzať prvé rastliny. Tento dátum je aj oficiálnym dátumom vzniku  arboréta.

Rozárium

Zbierka ruží v rozáriu obsahuje približne 840 odrôd. Genofondovo je zbierka zameraná na ruže vyšľachtené na historickom území bývalého Československa.

Zbierka kaktusov a sukulentov

Obsahuje taxóny pôvodom zo Severnej Ameriky a Mexika, najmä rody Echinocereus a Mammillaria, ale návštevník môže vidieť aj ukážky sukulentnej flóry z iných oblastí. Expozícia je rozdelená do skupín podľa miesta výskytu.

Kluby

Pri arboréte vyvíja svoju činnosť od roku 1972 Klub kaktusárov Zvolen.
O rok neskôr v roku 1973 bol založený klub špecializujúci sa na pestovanie ruži - Rosa klub Zvolen.
Amonity

Stavba tela

Vonkajšia vápenatá schránka bola špirálovito zvinutá v jednej rovine. Iné tvary boli výnimočné. Mäkké časti tela, ani ich odtlačky neboli dodnes nájdené. O ich spôsobe života možno preto uvažovať iba podľa ich schránky. Schránka amonitov bola je pôvodne z aragonitu, ale počas fosilizácie postupne rekryštalizuje na kalcit. Prvá komôrka bola tupo kužeľovitá, často zväčšená; narodzdiel od podtriedy Nautiloidea kde je rudimentálna (nevidno protokonchu – prvú komôrku). Rozmery boli veľmi rôznorodé, 1 cm – 40 cm. Gigantické formy však dosahovali až 2 m. Vnútro schránky bolo priečne rozdelené priehradkami na plynom vyplnené komôrky, slúžiace na nadlahčenie voľne plávajúceho živočícha. Všetky komôrky boli spojené trubicou – sifónom, ktorý umožňoval zvyšovanie a znižovanie tlaku plynu v komôrkach. V poslednej komôrke tzv. obývacej komôrke sa nachádzali mäkké časti organizum. Niektoré boli zrejme prisadnuté, mali nepravidelne, akoby chaoticky vinutú schránku (Nipponites). V horninách sa často zachovávajú ich schránky, zriedkavejšie vápenaté viečka, ktoré v prípade potreby uzatvárali ústie schránky. Ústny aparát tvorili doštičkovité útvary aptychy a anaptychy, medzi ktorými sa nachádzala radula s početnými drobnými zúbkami. S najväčšou pravdepodobnosťou boli amonity oddeleného pohlavia s výrazným pohlavným dimorfizmom.

Evolúcia amonitov

Počas svojej vyše 400 miliónov rokov trvajúcej existencie prekonali značný vývoj. Žili už v moriach paleozoika (spodný devón), výrazne ich zasiahlo veľké permské vymieranie. Najväčší rozvoj potom zaznamenali v druhohorách s dosť obmedzeným časovým trvaním (napr.: Ceratites, Phylloceras a i.), pre ktoré sú aj vedúcimi skamenelinami. V období jury až kriedy kolonizovali prakticky všetky morské a oceanické prostredia (s výnimkou pobreží) do hĺbky 800 m. V kriede sa objavili ich najväčšie druhy ako bol napríklad Parapuzosia seppenradensis, ktorý podľa odhadov dosahoval veľkosť až 2,3 – 2,5 m.

Geologický význam

Zvyšky amonitov (schránky a viečka) boli opísané zo všetkých pohorí Alpsko-karpatskej sústavy. Používajú sa na regionálnu biostratigrafickú koreláciu. Na Slovensku sú ich nálezy známe z okolia Silickej Brezovej, Tisovca a Východnej, najmä z obdobia triasu (Ceratitida). Z jurských a kriedových sedimentov bradlového pásma a centrálnych Západných Karpát sa nachádzajú ich fosílie v okolí Oravského Podzámku, Podbiela, Marianky, Červeného Kláštora, Litmanovej, pri priehrade nad obcou Chtelnica a inde.
Montvalent

Poloha

Obec má rozlohu 27,61 km². Najvyšší bod je položený 322 m n. m. a najnižší bod 95 m n. m.

Obyvateľstvo

Počet obyvateľov obce je 302 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stegastein

Stegastein je vyhliadková plošina nad obcou Aurland v nórskom kraji Sogn og Fjordane s výhľadom na fjord Aurlandsfjorden. Nachádza sa pri ceste Fylkesvei 243, ktorá do dokončenia Lærdalského tunela slúžila ako hlavná dopravná spojnica obcí Aurland a Lærdal.
Architektmi vyhliadkovej plošiny boli nórski architekti Todd Saunders a Tommie Wilhelmsen, stavba bola dokončená na jeseň 2005 a otvorená v júni 2006. Celková dĺžka plošiny je 31 m, šírka 3,3 m a maximálna výška nad úbočím je 13 m. Materiálom použitým pri výstavbe bolo borovicové drevo.
Cesta Fylkesvei 243 je spolu so Stegasteinom zapísaná ako Aurlandsfjellet v zozname Národných turistických trás (Nasjonale turistveger) spravovaných Nórskou štátnou správou ciest (Statens vegvesen).
Loconville

Poloha

Obec má rozlohu 5,53 km². Najvyšší bod je položený 106 m n. m. a najnižší bod 63 m n. m.

Obyvateľstvo

Počet obyvateľov obce je 344 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abú Nasr Muhammad al-Fárábí

Abú Nasr Muhammad al-Fárábí (* okolo 870, Fáráb v tureckom Churásáne – † 950, Damask), arab. أبو نصر محمد الفارابي, lat. Alpharabius, známy aj ako Alfarabi, El Farati, Abunasr a Avenassar alebo (podľa niektorých zdrojov) Muhammad ibn Muhammad ibn Tarkhan ibn Uzalagh al-Fárábí, bol perzsko-turecký filozof, predstaviteľ východného islamského aristotelizmu a zakladateľ novoplatónskej islamskej filozofie, jeden z najväčších filozofov a vedcov svojich čias. Arabi ho nazývali „druhý učiteľ“ (prvým učiteľom bol pre nich Aristoteles. Je známy mnohými komentármi k dielam Aristotela a Platóna. Snažil sa o súlad medzi týmito dvoma filozofmi. Chcel vybudovať filozofický systém vychádzajúch z filozofie emanácie v duchu novoplatonizmu.
Saint George’s

Saint George's je hlavné mesto Grenady, počet obyvateľov 7,500 (1999), nachádza sa na 12°3′S 61°45′Z. Hlavnými vývoznými artiklami sú kakao a orechy. Saint George's bolo hlavným mestom bývalej kolónie Veľkej Británie – Windwardských ostrovov.
Mliečny kremeň

Mliečny kremeň je fanerokryštalická odroda kremeňa, slabo zakalená nepriezračná odroda krištáľu. Má bielu až sivobielu farbu, okrem farby je však z každej stránky rovnaký ako krištáľ – tvorí hexagonálne prizmatické kryštály.

Výskyt

V rámci jedného kryštálu bývajú aj mliečne, aj číre oblasti, kryštály mliečneho kremeňa sa často vyskytujú na jednom nálezisku spolu s čírym krištáľom. Pri ťažbe sú jeho množstvá omnoho väčšie, ako množstvá krištáľu. Mliečny kremeň predstavuje najbežnejšiu odrodu kremeňa. Biele žily celistvého kremeňa sa nachádzajú v mnohých typoch hornín. Veľké množstvá mliečneho kremeňa sa získavajú napríklad v arkansaskom Hot Springs v USA a Minas Gerais v Brazílii.  Na Slovensku sa vyskytuje v lokalitách Rudňany, Mlynky a Rožňava.

Použitie

V klenotníctve. Mliečny kremeň môže byť dostatočne priehľadný aj na fazetáciu.
Rue de la Fontaine-au-Roi

Rue de la Fontaine-au-Roi (ulica Kráľovskej fontány) je ulica v Paríži. Nachádza sa v 11. obvode. Je pomenovaná podľa bývalej fontány zo 17. storočia, ktorá bola napájaná z prameňov na návrší Belleville.

Poloha

Ulica vedie od križovatky s Rue du Faubourg-du-Temple a Rue de la Folie-Méricourt, končí na Boulevardu de Belleville. Ulica je orientovaná zhruba zo západu na východ.

Dejiny

Názov ulice Chemin du Mesnil sa prvýkrát objavil v roku 1652. Neskôr bol zmenený na Rue des Fontaines-du-Roi, za Veľkej francúzskej revolúcie na Rue de la Fontaine-nationale a v rokoch 1806 – 1814 na Rue Fontaine.
Ulica vstúpila do francúzskych dejín tým, že tu počas Parížskej komúny odolávala posledná barikáda komunardov, ktorá padla 28. mája 1871.
Martin Ježo

Životopis

Študoval na Učiteľskej akadémii v Soprone (1899 – 1903). Pôsobil ako učiteľ v Dúbravici, Častkove (1903 – 1910) a vo Východnej (1910 – 1920), a ako školský inšpektor v Komárne (1920 – 1932) a v Banskej Bystrici (1932 – 1946).
Bol autorom učebníc občianskej náuky, spoluautor maďarskej učebnice zemepisu a dejepisu pre ľudové školy, poslovenčoval učebnice dejepisu a počtov. Pracoval na učebných osnovách pre ľudové školy.

Ako poradca pre stavbu organov zbieral cirkevné nápevy a pripravil rukopisné partitúry, ktoré obsahujú vyše 2000 piesní a variantov cirkevných chorálov. Bol veľký propagátor hudby J.S. Bacha.

Venoval sa fotografovaniu a kartografii; kreslil školské mapy pre Kartografický ústav v Prahe.
Počas SNP člen RNV, pracoval na Povereníctve školstva a národnej osvety, po ústupe povstania do hôr väznený gestapom v Banskej Bystrici. V roku 1920 – 1922 zodpovedný redaktor dvojtýždenníka Slovenský učiteľ, neskôr dlhoročný predseda Spolku školských inšpektorov na Slovensku.
Lišaj vrbkový

Lišaj vrbkový (Deilephila elpenor, Linné 1758) je nočný motýľ z čeľade lišajovité (Sphingidae).

Opis

Rozpätie krídel je 6,5 – 7 cm. Sfarbenie krídel majú obe pohlavia rovnaké a majú aerodynamický tvar tela. Lieta v máji a júni.
Danglár

Detstvo a štúdium

Vyrastal na lazoch nad Hriňovou, jeho otec bol horár. Keď mal desať rokov, rodina sa presťahovala do Zvolena. V rokoch 1977 – 1981 študoval v Bratislave na Strednej umeleckopriemyselnej škole, v rokoch 1985 – 1991 na Vysokej škole výtvarných umení u 
Jána Lebiša, Albína Brunovského a Juraja Bartusza.

Pôsobenie

Pravidelne ilustruje noviny a časopisy na Slovensku, napr. Pravda, SME, Hospodárske noviny. Ilustroval približne 70 kníh, napr. od Petra Pišťanka, Dušana Taragela, Egona Bondyho, Ľubomíra Feldeka a Viliama Klimáčka. V posledných rokov vystavuje predovšetkým veľké plátna, ktorých štýl je však rovnaký ako pri kreslenej tvorbe. Vo svojich dielach často využíva známe kreslené postavičky (Mickey Mouse), logá svetoznámych firiem, cigár, nápojov, zbrane a ženy, ktoré kombinuje do nečakaných súvislostí. Niekoľko rokov spolupracoval s reklamnými agentúrami.

Rodina

Je ženatý, s manželkou Luciou majú dve dcéry.
Démétrios z Chiosu

Démétrios (starogr. Δημήτριος) bol olympijský víťaz v behu na jedno stadion a na dve stadiá v 2. storočí.
Démétrios z Chiosu si na 233. olympijských hrách v roku 153 vybojoval víťazstvá v behu na jedno stadion a na dve stadiá. Olympijské víťazstvá Démetria zaznamenal taliansky historik Luigi Moretti, ktorý k tomuto záveru dospel na základe analýzy textu SEG 14:562 (W. Peek, in Ἀρχ. Ἕφ., 1931) z nápisu objaveného na ostrove Chios, a to z vedeckej publikácie Supplementum Epigraphicum Graecum, ktorá obsahuje zverejnené grécke nápisy a štúdie doteraz známych dokumentov. Tento nápis hlása, že dvojnásobný olympijský víťaz Démétrios bol špecialista v behu na jedno stadion, na dve stadiá a v behu ťažkoodencov.
Jeho olympijské víťazstvo v behu na stadion uvádza i staroveký autor Eusebios v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou jeho diela Kronika (starogr. Παντοδαπὴ Ἱστορία – Pantodapé Historia).
Podľa niektorých odborníkov je možné, že Démétrios bol totožný s Hérom z Chiosu, pretože títo atléti sú jediní známi Chiosania, ktorí zvíťazili v behu na jedno stadion v tak krátkom časovom intervale po sebe.
Skynet

Skynet je fiktívny počítačový systém z filmovej trilógie Terminátor a tiež hlavný antagonista. Americká vláda tento systém vytvorila na princípe novej umelej inteligencie, aby mohol brániť vládne a vojenské počítače. Po spustení získal Skynet kontrolu nad všetkými počítačmi pripojenými k sieti. Vyhodnotil ľudí ako hrozbu a pokúsil sa ich odstrániť pomocou jadrových zbraní.
Skynet bol vytvorený firmou Cyberdyne Systems pre ozbrojené sily USA. Skynet vznikol pôvodne ako "Global Digital Defense Network" s velením nad všetkými počítačovými hardvérmi a vojenskými systémami, vrátane flotily bombardérov Northrop Grumman B-2 Spirit a arzenálom jadrových zbraní USA. Dňa 4. augusta 1997 bol Skynet nainštalovaný do hlavného počítača armády USA a dňa 29. augusta získal sebauvedomenie. Spanikárení operátori, ktorí si uvedomili rozsah jeho schopností, sa ho pokúsili vypnúť. Skynet vnímal pokus o deaktiváciu ako útok.
Stráže pod Tatrami

Stráže pod Tatrami (nem. Michelsdorf) sú časť mesta Poprad. Žije tu 593 obyvateľov (2015).
Stráže sú situované na návrší na juhovýchode Popradu. Najmenšie z bývalých hornospišských miest, ktoré sa rozvíjalo v tieni blízkej Spišskej Soboty a Matejoviec. Prvá písomná zmienka je z roku 1276. Hlavným zamestnaním a zdrojom obživy bolo pre obyvateľov poľnohospodárstvo. Od roku 1412 až do roku 1772 v poľskom zálohu. Stráže vďačia za svoj názov postaveniu, ktoré mali v raných rokoch Uhorska – boli slovenskou strážnou hraničnou osadou na hraniciach Uhorska a Poľska. Hranica s Poľskom sa ustálila do súčasného stavu až koncom 11. storočia.
Počet obyvateľov sa v Strážach pod Tatrami od roku 1770 do roku 1921 menil takto: 1770 – 505 obyvateľov, 1828 – 650 obyvateľov, 1869 – 597, 1880 – 601, 1890 – 496, 1900 – 580, 1910 – 599 obyvateľov. V roku 1921 tu žilo 632 obyvateľov, z toho 348 slovenskej národnosti, 265 nemeckej, 1 maďarskej, 1 židovskej a 1 inej národnosti. Po 1. svetovej vojne boli Stráže zmiešanou slovensko-nemeckou obcou, kde sa rovnocenne uplatňovali oba národy. V rokoch 1944 a 1945 sa odsťahovalo z obce asi 300 nemeckých obyvateľov. Ich obydlia osídlili v prvom rade bíreši a noví osadníci zo Spiša, Gemera a Šariša. V roku 1946 sa k inej ako slovenskej národnosti hlásilo iba 12 osôb.
Aj v Strážach získali časom prevahu Nemci, no neskôr asi 300 Nemcov mesto opustilo a prevahu získali Slováci. Mestečko bolo pripojené k Popradu v roku 1960. Dominantami sú renovovaná budova radnice a gotický kostol sv. Jána Krstiteľa na Strážskom námestí zo 14. storočia s barokovou úpravou z roku 1771.
Montenois

Poloha

Obec má rozlohu 8,03 km². Najvyšší bod je položený 469 m n. m. a najnižší bod 333 m n. m.

Obyvateľstvo

Počet obyvateľov obce je 1 561 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Profesijné združenie

Profesijné združenie (nesprávne profesné združenie) je slobodné a nezávislé, spravidla neziskové, združenie (organizácia) príslušníkov – fyzických alebo právnických osôb – nejakej profesie, ktoré má za cieľ sledovať a zastupovať spoločné profesijné, kultúrne a ekonomické záujmy danej profesie, a ktoré nie je odborovou organizáciou (niekedy sa však profesné združenie chápe ako odborová organizácia).
Obvykle sa zakladajú s cieľom podporovať záujmy členov nejakej profesie, poskytovať výmenu informácií medzi členmi alebo vydávať pravidelné publikácie vo vzťahu k príslušnej profesii.
Le Frêche

Poloha

Obec má rozlohu 23,41 km². Najvyšší bod je položený 124 m n. m. a najnižší bod 55 m n. m.

Obyvateľstvo

Počet obyvateľov obce je 391 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mareuil-lès-Meaux

Poloha

Obec má rozlohu 7,17 km². Najvyšší bod je položený 138 m n. m. a najnižší bod 42 m n. m.

Obyvateľstvo

Počet obyvateľov obce je 2 241 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bouilh-Péreuilh

Poloha

Obec má rozlohu 7,85 km². Najvyšší bod je položený 351 m n. m. a najnižší bod 219 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kyselina chlóroctová

Výroba

Priemyselne sa vyrába dvomi spôsobmi. Najčastejšie sa vyrába pomocou chlorácie kyseliny octovej, za prítomnosti katalytického acetanhydridu, kedy prebieha nasledovná reakcia:
CH₃COOH + Cl₂ → Cl-CH₂COOH + HCl
Druhým používaným priemyselným spôsobom výroby je hydrolýza trichlóretylénu s kyselinou sírovou ako katalyzátoru.
Cl₂-C=CH-Cl + 2 H₂O → Cl-CH₂COOH + 2 HCl
Pomocou hydrolýzy sa dá vyrobiť produkt veľmi čistý produkt, čo môže častokrát byť výhodou, pretože kyseliny chlóroctová, dichlóroctová a trichlóroctová sa ťažko oddeľujú destiláciou.
Podľa údajov z roku 2010 sa ročne vyrábalo 706 000 ton za rok. Z toho sa polovica vyrobila v Číne. Okrem toho sa v značných množstvách vyrába aj v Nemecku - 105 000 ton/rok, Holandsku - 100 000 ton/rok, Indii - >65 000 ton/rok a v USA - 55 000 ton/rok.

Reaktivita a využitie

Kyselina chlóroctová sa využíva na výrobu mnohých užitočných zlúčenín, ako napríklad liekov, farbív, pesticídov. Vo väčšine takýchto procesov sa využíva reaktivita väzby medzi uhlíkom a chlórom (C-Cl). Používa sa ako prekurzor na výrobu pesticídov ako glyfosát, jej alkyláciou sa vyrábajú pesticídy MCPA a dimetoát. Nahradením chlóru tiolovou skupinou vzniká kyselina tioglykolová, ktorá sa využíva na stabilizáciu PVC a ako zložka v niektorých kozmetických výrobkoch.

Toxicita a bezpečnosť

Ako ostatné chlórované deriváty kyseliny octovovej, aj kyselina chlóroctová je nebezpečné alkylačné činidlo, pričom LD₅₀ pre potkany sa udáva 76 mg/kg.
Kyselina chlóroctová sa dokáže do tela vstrebať cez kožu a sliznice. Po vstrebaní narušuje produkciu energie bunkami. Aj keď poškodenie po vystavení koncentrovaným roztokom (napr. 80 %) sa nemusí prejaviť hneď, po niekoľkých hodinách sa začínajú prejavovať až o niekoľko hodín. Vystavenie viac ako 6 % povrchu tela kyseline chlóroctovej môže viesť až k smrti. Jej sodná soľ sa síce nedokáže do tela vstrebať tak dobre ako samotná kyselina, no vystavenie sa jej môže byť rovnako škodlivé pri dlhšom vystavení sa jej alebo pri vystavení väčšieho percenta povrchu tela.
Pri vystavení sa tejto kyseline je potrebné okamžite postihnuté miesto omyť vodou alebo hydrogénuhličitanom sodným (sóda bikarbóna).
Protijedom pri otrave touto kyselinou je dichlóroctan sodný, ktorý sa podáva infúziou v dávkach 50 mg/kg telesnej váhy po dobu 10 minút, opakovane každé 2 hodiny. Pokiaľ sa vykoná hemodialýza, je potrebná dvojnásobná dávka.
Albepierre-Bredons

Polohopis

Albepierre-Bredons má rozlohu 34,42 km². Najvyšší bod je položený 1 855 m n. m. a najnižší bod 872 m n. m.

Obyvateľstvo

Albepierre-Bredons má 220 obyvateľov (2009).
Graf vývoja obyvateľstva:
Zdroje: INSEE
Plastrón (korytnačka)

Plastrón alebo brušný pancier je spodná časť panciera korytnačky, ktorá by sa dala označiť ako brucho.
Je podobný v zložení ako karapax s vonkajšou vrstvou horného materiálu, ktorá je rozdelená do plôšok, ktoré nazývame štítky. V niektorých rodoch je pánt medzi hrudným a brušným štítkom, vďaka ktorému sa korytnačka môže sama do panciera takmer úplne uzavrieť. U niektorých druhov možno rozlíšiť pohlavie korytnačky podľa toho, či je plastrón vypuklý (samička) alebo nie. To kvôli pozícii k páreniu.
Plastrónové štítky sa pripájajú pozdĺž centrálneho švu uprostred plastrónu. Rôzne dĺžky úsekov švu môžu byť použité k identifikácii druhu korytnačky. Na plastróne je priečne šesť symetrických párov štítkov: chytací, končatín, prsný, brušný, stehenný a análny (idúci od hlavy až k chvostu pozdĺž švu). Brušné a chytacie štítky sú približne rovnakej dĺžky, tiež stehenné a prsné švy sú približne rovnakej dĺžky.
Korytnačie plastróny boli používané v starej Číne pri veštení z kostí.
Dinsheim-sur-Bruche

Poloha

Obec má rozlohu 4,98 km². Najvyšší bod je položený 330 m n. m. a najnižší bod 195 m n. m.

Obyvateľstvo

Počet obyvateľov obce je 1 358 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hrochoť

Evanjelický kostol

Prvý samostatný evanjelický cirkevný zbor v Hrochoti vzikol v období Tököliho povstania. Povolenie mať vlastného farára prišlo priamo od Tököliho v roku 1682. Prvým farárom bol Juraj Satelitis. Uvádza sa, že v Hrochoti stál gotický kostol, pôvodne zasvätený svätému Martinovi. V období protireformácie, teda v roku 1708 až do vydania Tolerančného patentu, nemohli hrochotskí evanielici slobodne vyznávať evanjelickú vieru. To sa zmenilo po roku 1781. O dva roky neskôr vyhorel starý drevený kostol. Miestni si postavili najprv budovu školy, kde sa odbavovali aj služby Božie. Nový kostol bol postavenž až v roku 1830, ako klasicistická stavba. K vysvätniu došlo v roku 1832. O tri rok postavili hrochoťskú evanjelickú faru. Druhým potolerančným farárom bol Andrej Sládkovič, ktorý tu pôsobil deväť rokov.

Sládkovičova lipa

Na ľavej strane od kostola nájdeme impozantnú pamätnú lipu malolistú. Tento strom, ktorého vek sa odhaduje na 450 rokov má obvod kmeňa 538 cm a výšku koruny 25 m.
ISO 3166-2:TW

Kódy ISO 3166-2 pre Taiwan identifikujú 16 krajov a 7 miest. Prvá časť (TW) je medzinárodný kód pre Taiwan, druhá časť pozostáva z troch písmen identifikujúcich kraj alebo mesto.

Zoznam kódov

TW-CHA Čang-chua
TW-CYI mesto Ťia-i
TW-CYQ Ťia-i
TW-HSQ Sin-ču
TW-HSZ mesto Sin-ču
TW-HUA Chua-lien
TW-ILA I-lan
TW-KEE mesto Ťi-lung
TW-KHH mesto Kao-Siung 
TW-KHQ Kao-Siung
TW-MIA Miao-li
TW-NAN Nan-tou
TW-PEN Pcheng-chu
TW-PIF Pching-tung
TW-TAO Tchao-jüan
TW-TNN mesto Tchaj-nan
TW-TNQ Tchaj-nan
TW-TPE mesto Tchaj-pej
TW-TPQ Tchaj-pej
TW-TTT Tchaj-tung
TW-TXG mesto Tchaj-čung
TW-TXQ Tchaj-čung
TW-YUN Lin-jing
Brû

Poloha

Obec má rozlohu 8,95 km². Najvyšší bod je položený 391 m n. m. a najnižší bod 295 m n. m.

Obyvateľstvo

Počet obyvateľov obce je 593 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crespian

Poloha

Obec má rozlohu 7,91 km². Najvyšší bod je položený 279 m n. m. a najnižší bod 48 m n. m.

Obyvateľstvo

Počet obyvateľov obce je 325 (2009).
Nasledujúci graf zobrazuje vývoj počtu obyvateľov v obci.
Zdroje: INSEE